《陆倅连和三篇见示敬酬其一》
宋代·曾丰

信笔挥成五七言，敲门岂复作推门。江河自有长流势，斧凿俱无未没痕。

雨带客愁横白帝，风吹闺怨入乌孙。公于乐府有馀思，更为杨妃赋所冤。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。